**PREVENIREA BOLILOR TRANSMISIBILE IN COLECTIVITATI**

**Bolile transmisibile (infecto-contagioase)** sunt numeroase și răspândite pe întregul glob. Au drept caracteristică ușurința cu care se transmit de la o ființă la alta. Ele sunt cauzate de microorganisme patogene – agenți patogeni vii – care pă­trund și se înmulțesc în țesuturile organismului gazdă și se transmit cu ușu­rință de la un bolnav sau persoană infectată, la persoanele cu care vin în contact:

* în mod direct, nemijlocit
* în mod indirect, mijlocit, prin dife­rite vehicule de transmitere: aer, pământ, apă, obiecte etc., sau prin vectori (vietăți cu rol de intermediar).

Pentru ca o boală transmisibila să se poată produce este absolut necesar să existe trei elemente de bază, trei verigi ale lanțului epidemic:

* *izvo­rul de infecție* (sursa de infecție)
* *calea de transmitere*
* *organismul receptiv.*

***Agentul patogen***, eliminat de ***izvorul de infecție***, poate fi transmis la persoanele receptive prin două modalități:

* transmitere directa (sau conta­giune directă)
* transmitere indirectă (sau contagiune indirectă).

**Transmiterea directă** este cea mai simplă modalitate de transmitere a agentului patogen și se realizează prin contact nemijlocit cu sursa de in­fecție.

**Transmiterea indirectă** se face pe mai multe căi (contaminate): apă, aer, sol, obiecte, alimente, mâini murdare, vectori.

Germenii patogeni eliminați și vehiculați în mediul exterior pe diferite suporturi, ajung la individul receptiv și pătrund în organism provocându-i infecția.

Locul pe unde agenții patogeni pătrund în organism poartă nume­le de ***poartă de intrare (cale).***Deosebim mai multe porți de intrare a infecției în organism și anume:

* boli infecțioasc care se transmit prin intermediul aerului, cu ***poartă de intrare respiratorie*** *(calea respiratorie):* scarlatina, difteria, tusea convulsivă, gripa, oreionul, bolile copilariei, tuberculoza, virozele respiratorii, antraxul, SARS-CoV-2
* boli infecțioase care se transmit prin intermediul apei/alimentelor, mainilor, având ca ***poartă de intrare tubul digestiv*** *(calea digestiva sau calea fecal-orala):* boala diareica acuta, hepatita virala A, febra tifoidă, dizenteria, holera, toxiinfecțiile alimentare
* boli cu ***poartă de intrare cutanată*** *(calea cutanata)*: micozele, scabia, pediculozele
* boli cu ***poartă de intrare*** ***sangele contaminat*** *(calea sangvina):* hepatita virala B, HIV/SIDA.

***Populația receptivă*** reprezintă a treia condiție obligatorie pentru realizarea procesului epidemiologic.

**Prevenirea bolilor transmisibile** inseamna blocarea cailor de transmitere. In colectivitati, mai ales in colectivitatile cu copii, respectarea normelor de igiena personala si colectiva asigura protectia individuala si prevenirea raspandirii bolilor. Scoaterea din colectivitate previne transmiterea bolii si altora, evitarea constituirii focarelor.

* Pentru bolile care se transmit ***pe cale respiratorie***: ventilatia incaperilor, spalatul pe maini, pastrarea distantei, purtarea mastii de protectie (acolo unde este cazul), respectarea indicatiilor medicului.
* Pentru bolile care se transmit ***pe cale digestiva***: spalatul pe maini, folosirea doar a instrumentelor personale, bautul apei doar din surse sigure, depozitarea resturilor menajere doar in spatii special amenajate, respectarea indicatiilor medicului
* Pentru bolile care se transmit ***pe cale cutanata***: spalatul pe maini, fierberea lenjeriei/dezinfectarea, igiena personala zilnica, respectarea indicatiilor medicului
* Pentru bolile care se transmit ***pe cale sangvina*** : NU atingeti sangele altei persoane!

De asemenea, asigurarea unei bune imunitati pe tot parcursul anului, mentinerea unui corp sanatos prin miscare, alimentatie corespunzatoare varstei, tipului de activitate desfasurata, evitarea stressului s.a. tine bolile la distanta. Un organism cu o imunitate buna se imbolnaveste foarte rar, iar recuperarea este mai usoara si mai rapida.